*Kitos reikšmės – Lembit (reikšmės).*

| „Lembit" |
| --- |
| Lembit (povandeninis laivas)„Lembit" tarpukario atviruke |
| Bendra informacija |
| Valstybė | Estija |
| Vėliava |  |
| Užsakytas | 1934 m. gruodžio 12 d. |
| Statytojas | *Vickers-Armstrongs* (Farneso Baras Jungtinė Karalystė) |
| Nuleistas | 1935 m. birželio 19 d, |
| Plaukioja (-jo) nuo | 1936 m. liepos 7 d. |
| Savininkas | Estijos jūrų muziejus |
| Namų uostas | Talinas |
| Buvę pavadinimai | *U-1, S-85, STZh-24, UTS-29* |
| Plaukiojo iki | 1979 m. |
| Būsena | laivas–muziejus |
| Charakteristikos |
| Klasė | „Kalev" |
| Tipas | povandeninis laivas |
| Tonažas | 570 t (dabartinė būklė) |
| Vandentalpa | 665 t (vandens paviršiuje)853 t (po vandeniu) |
| Ilgis | 59,5 m (ties vaterlinija) |
| Plotis | 7,24 m |
| Grimzlė | 3,6 m |
| Galia | 1200 AG(2 dyzeliai *Vickers and Armstrongs Ltd.*)790 AG (2 elektriniai varikliai *Metropolitan-Vickers*) |
| Greitis | 13,5 mazgų (ant vandens) 8,5 mazgų (po vandeniu) |
| Įgula | 32 (t. sk. 4 karininkai) – Estijos laivyne 38 (t. sk. 7 karininkai) – TSRS laivyne |
| Ginkluotė | 4×530 mm torpediniai aparatai8 torpedos, 20 minųPriešlėktuvinė gynyba: zenitinis pabūklas *Bofors L60*, kulkosvaidis *Lewis* |
| Apdovanojimai | Raudonosios Vėliavos ordinas (1945)Estijos karo laivas № 1 (1994) |

**„Lembit"**  – povandeninis laivas, Estijos vyriausybės užsakymu 1937 m. pastatytas Didžiojoje Britanijoje, antrasis „Kalev" tipo laivas. Nuo 1940 m. priklausė TSRS Baltijos laivynui. Nuo 1979 m. – muziejinis laivas Taline. Vienas iš nedaugelio išlikusių Antrojo pasaulinio karo laivų, iki 2011 m. buvęs pasaulyje seniausiu plūduriuojančiu povandeniniu laivu.

Istorija
--------

„Lembit" Estijos jūrų muziejaus ekspozicijoje
„Lembit" pradėtas statyti 1935 m. Farneso Baro laivų statykloje „*Vickers-Armstrongs*". Laivui suteiktas estų legendinio karžygio Lembito vardas. Ekipažo mokymai buvo pravedami Didžiojoje Britanijoje. Nuleistas į vandenį 1935 m. kartu su kitu povandeniniu laivu „Kalev". Po bandymų serijos ir patobulinimų 1937 m. „Lembit" papildė Estijos karo laivyną. Laivo paskirtis buvo jūrinių minų statymas.

1940 m. TSRS okupuojant Estiją, politikų sprendimu „Lembit" nepasipriešino. Rugsėjo 18 d. laive pakelta TSRS karo laivyno vėliava. Dauguma ekipažo narių buvo pakeisti naujais, bet laivo pavadinimas pradžioje liko tas pats. Antrajame pasauliniame kare dalyvavo Baltijos laivyno karinėse operacijose, paskandino keletą priešo karo laivų, buvo pašautas. Bazavosi Kronštate, Liepojoje. 1945 m. už karinius pasiekimus apdovanotas Raudonosios Vėliavos ordinu.

Pokaryje „Lembit" buvo kelis kartus pervadinamas: *U-1, S-85, STZh-24, UTS-29*. 1946 m. laivas tapo mokomuoju. 1955 m. iš jo buvo pašalinta ginkluotė. 1957 m. nuvilktas į Gorkio laivų statyklą, kur tarnavo kaip eksperimentinis laivas, dominęs karo specialistus savo britiška konstrukcija.

1994 m. rugpjūčio 1 d. „Lembit" tapo Estijos karo laivyno garbės laivu № 1. 2011 m. laive nuleista karo laivyno vėliava, jis oro pagalvių pagalba buvo iškeltas į Talino uosto krantinę.

Nuo 2012 m. laivą–muziejų lanko ekskursijos. Priešingai, nei kituose muziejiniuose povandeniniuose laivuose, kur lankytojams įrengtos įėjimo durys, į „Lembit" laivą patenkama pro originalų torpedų skyriaus pakrovimo liuką.

* 1999 m.1999 m.
* 2008 m.2008 m.
* 2010 m.2010 m.
* BokštelisBokštelis
* InterjerasInterjeras
* Torpedų skyriusTorpedų skyrius

Šaltiniai
---------

1. ↑

Nuorodos
--------

|  |  |
| --- | --- |
|  | **Vikiteka: Lembit (povandeninis laivas)** – vaizdinė ir garsinė medžiaga  |

* Estijos jūrų muziejaus svetainė[neveikianti nuoroda]
* „Lembit" laivo istorija (*deepstorm.ru*)